b'\n_START_ARTICLE_\nPrin\xc8\x9besa \xc8\x99i Broscoiul\n_START_SECTION_\nPrezentare\n_START_PARAGRAPH_\n"Prin\xc8\x9besa \xc8\x99i Broscoiul" este un musical \xc8\x99i un film de familie ce consemneaz\xc4\x83 re\xc3\xaentoarcerea la anima\xc8\x9biile tradi\xc8\x9bionale \xc3\xaen format 2D, st\xc3\xa2rnind deja o vie controvers\xc4\x83 legat\xc4\x83 de faptul c\xc4\x83 eroina principal\xc4\x83 este prima prin\xc8\x9bes\xc4\x83 de culoare din istoria bogat\xc4\x83 a desenelor animate marca Walt Disney._NEWLINE_Povestea se centreaz\xc4\x83 pe via\xc8\x9ba Tianei, o t\xc3\xa2n\xc4\x83r\xc4\x83 al c\xc4\x83rei vis este s\xc4\x83 deschid\xc4\x83 un restaurant, acest vis fiind ini\xc8\x9bial al tat\xc4\x83lui s\xc4\x83u \xc8\x99i frumoasa prin\xc8\x9bes\xc4\x83 de origine afro-american\xc4\x83, \xc3\xaen v\xc3\xa2rst\xc4\x83 de 19 ani, care locuie\xc8\x99te \xc3\xaempreun\xc4\x83 cu mama sa, Eudora \xc3\xaen luxosul Cartier Francez din New Orleans, \xc3\xaen timpul a\xc8\x99a-zisei Epoci a Jazz-ului. Ac\xc8\x9biunea se complic\xc4\x83 odat\xc4\x83 cu apari\xc8\x9bia nedorit\xc4\x83 a doctorului Facilier, un magician voodoo \xc8\x99i un ghicitor, care joac\xc4\x83 rolul personajului negativ al basmului, precum \xc8\x99i a mamei Odie - o preoteasa voodoo \xc3\xaen v\xc3\xa2rst\xc4\x83 de 200 de ani. Un al personaj important este prietena Tianei, Charlotte, o fa\xc8\x9b\xc4\x83 de bani-gata care \xc3\xae\xc8\x99i dore\xc8\x99te din toat\xc4\x83 inima s\xc4\x83 se c\xc4\x83s\xc4\x83toareasc\xc4\x83 cu un prin\xc8\x9b \xc8\x99i \xc8\x99tie c\xc4\x83 acest lucru va fi posibil pentru c\xc4\x83 tat\xc4\x83l ei un important om de afaceri. Pata de culoare este reprezentat\xc4\x83 de Louis, un aligator simpatic care interpreteaz\xc4\x83 muzic\xc4\x83 de jazz la trompet\xc4\x83. Bazat pe clasicul basm al prin\xc8\x9bului transformat \xc3\xaen broasc\xc4\x83 de c\xc4\x83tre un vr\xc4\x83jitor r\xc4\x83uvoitor, care redevine om dup\xc4\x83 ce este s\xc4\x83rutat de aleasa inimii lui, filmul de fa\xc8\x9b\xc4\x83 constituie una dintre cele mai frumoase pove\xc8\x99ti de dragoste din toate timpurile.'